Քաղաքական համագործակցության տեսանկյունից կարևոր էր նաև հայկական կողմից արված այն շեշտադրումը, որ «Հայաստանի Հանրապետությունն արտաքին քաղաքականութունը որևէ գործընկերոջ հետ չի իրականացնում մեկ այլ գործընկերոջը հակակշռելու նպատակով»: Իր հերթին, Գերմանիայի կանցլերը նկատեց. «Հայաստանը կարող է օրինակ ծառայել, թե ինչպես կարելի է լավ համագործակցություն իրականացնել Ռուսաստանի հետ և միաժամանակ լավ համագործակցել Եվրամիության հետ»: Մերկելի նման դիտարկումն, իհարկե, փաստում է այս մասին, որ բազմավեկտոր քաղաքականություն վարելու հարցում ՀՀ-ն վայելում է Գերմանիայի և ընդհանրապես ԵՄ աջակցությունը: Այս համատեքստում կարևոր էր նաև Մերկելի դիտարկումն առ այն, որ Գերմանիան պատրաստակամ է աջակցել Հայաստանին նաև Եվրամիության հետ կնքված Համապարփակ և ընդլայնված գործընկերության մասին համաձայնագիրն արդյունավետ կիրարկելու ճանապարհին: